section_heading: Klima
paragraph_text: Zbog odstupanja u visinskim razlikama, koja dosežu do 2.100 m, u nacionalnom parku Glacier postoji više klimatskih i mikroklimatskih uvjeta. Kao i u mnogim drugim planinskim područjima temperature na većim visinama padaju.<ref>[ Montane Forest Ecotype ] Zapadni dio parka, koji je pod utjecajem klime Tihog oceana, ima blažu i vlažniju klimu. Tijekom zime i proljeća oborine su najveće pa se u tom razdoblju mjesečno bilježi oko 50 do 80 mm padalina. Sniježne padaline su moguće tijekom cijele godine, pogotovo na većim visinama, pa čak i u ljetnim mjesecima. Dnevne temperature se tijekom ljeta penju na 15 do 20°C, dok noću padaju na oko 5°C. U dolinama na zapadu parka dnevne temperature mogu dosegnuti i do 30°C.<ref>NPS - Weather